
REPUBLIKA HRVATSKA
  ZADARSKA ŽUPANIJA
    OPĆINA POVLJANA
     OPĆINSKO VIJEĆE

KLASA:UP/342-04/26-01/5
URBROJ:2198-25-01-1-26-1
Povljana, 22. svibnja 2026. godine

Na temelju članka 71. stavka 3. Zakona o pomorskom dobru i morskim lukama („Narodne novine“, broj 83/23), članka 15. Plana upravljanja pomorskim dobrom  na području Općine Povljana za razdoblje od 2024. do 2028. godine („Službeni glasnik Zadarske županije“, broj: 9/24 i „Službeni glasnik Općine Povljana“, broj: 1/2026) i članka 31. Statuta Općine Povljana („Službeni glasnik Zadarske županije“ broj: 13/21 i 11/23 i „Službeni glasnik Općine Povljana“, broj: 1/2025), po raspisanom Javnom natječaju za dodjelu dozvola na pomorskom dobru na području Općine Povljana (KLASA:342-04/26-01/1, URBROJ:2198-25-02-1-26-1), te vezanu Obavijest o izmjeni stavke u Javnom natječaju za dodjelu dozvola na pomorskom dobru na području Općine Povljana (KLASA:342-04/26-01/1, URBROJ:2198-25-02-1-26-3), sve objavljeno u „Službenom glasniku Općine Povljana“ broj: 2/2026 i 3/2026, internetskoj stranici Općine Povljana www.povljana.hr, na oglasnoj ploči Općine Povljana, te u dnevnom listu „Zadarski list“, u upravnom predmetu za stranku LEVANT, uslužni obrt, vl. Mario Grgurinović, na prijedlog općinskog načelnika, Općinsko vijeće Općine Povljana, OIB: 47207249296, po službenoj dužnosti, na svojoj 6. (šestoj) sjednici održanoj dana 22. svibnja 2026. godine, donosi  

ODLUKU
o odabiru najpovoljnije ponude za dodjelu dozvole na pomorskom dobru na području Općine Povljana za razdoblje od 2026. do 2028. godine za sredstvo Ležaljke na mikrolokaciji Plaža „Perilo“, k.č. 745/5 k.o. Povljana

Članak 1.
Sukladno provedenom Javnom natječaju za dodjelu dozvola na pomorskom dobru na području Općine Povljana, za sredstvo Ležaljke, 30 (trideset) komada, na mikrolokaciji Plaža „Perilo“, k.č. 745/5 k.o. Povljana, na rok od 3 (tri) godine, odnosno do najkasnije 31. prosinca 2028. godine, kao najpovoljniji ponuditelj za davanje dozvole za obavljanje djelatnosti na pomorskom dobru odabire se:    
1. LEVANT, uslužni obrt, vl. Mario Grgurinović
 
Članak 2.
(1) Ova se Odluka dostavlja svim ponuditeljima za pojedino/a sredstvo/a na mikrolokaciji.
(2) Ova Odluka stupa na snagu prvoga dana nakon dana objave u „Službenom glasniku Općine Povljana“, a izvršnost ove Odluke nastupa dostavom ove Odluke svim ponuditeljima koji su se natjecali za pojedino/a sredstvo/a na mikrolokaciji.
(3) Po izvršnosti ove Odluke, općinski načelnik donosi Rješenje o davanju dozvole na pomorskom dobru najpovoljnijem ponuditelju.



Obrazloženje
Za predmetnu mikrolokaciju i sredstvo, zaprimljena je jedna ponuda, ponuditelja LEVANT, uslužni obrt, vl. Mario Grgurinović.
Ponuda je zaprimljena pravovremeno.
Ponuditelj je ponudio cijenu od 41,00 eura po ležaljci, što je više od minimalno propisane naknade Javnim natječajem.
Ponuditelj je dostavio i ostale dokaze te je ostvario maksimalnih 100,00 bodova.
Sukladno članku 42. stavku 1. Zakona o upravnom sporovima („Narodne novine“, broj: 36/24), tužba, odnosno pokretanje upravnog spora protiv ove Odluke nema odgodni učinak.
Sukladno dostupnim informacijama i dokazima, odlučeno je kako je i prethodno navedeno.
Ova upravna stvar je riješena sukladno Zakonu o općem upravnom postupku („Narodne novine“, broj: 47/09 i 110/21), Zakonu o pomorskom dobru i morskim lukama („Narodne novine“, broj 83/23), Zakonu o upravnim sporovima („Narodne novine“, broj: 36/24).

UPUTA O PRAVNOM LIJEKU:
Protiv ove Odluke se može pokrenuti upravni spor, a tužba nema odgodni učinak sukladno članku 42. stavku 1. Zakona o upravnom sporovima („Narodne novine“, broj: 36/24).

